TACLOBAN CITY- Nakatalaan dad-on ha Cebu an French National nga ginkilala kan Law Estopel para didto igpatambal mahitungod han grabe nga samad nga naangkun hini mahuman maaksidente an ginsasakyan nga van ha Sitio 18 Brgy. Malubago Jiabong Samar.
Ha report nga nakuha han Bombo News Team kan P/Senior Inspector Edwin Tolibas, Hepe han Jiabong PNP in nabaroan nga self accident daw an nahitabi han tigda nala nga nagpreno an driver han Van rason nga tumagilid ini ngan bumangga ha puno han lubi.
Subay pa ha report in nag overtake daw an driver ha nauuna nga truck ngan mahitungod nga hulos an karsada ha lugar dayon ini nga bumangga.
Mahitungod hini nga panhitabo samaran guihapon an pira nga mga sakay han van kaupod hira Fire Officer 1 Darwin Olsoleno han Catarman, Fire Officer 1 Raymond Clent Licas han Pambujan, PO1 Michael Elvis Sumayod residente han Dulag Leyte, SPO1 Joel Amarante han Bobon Northern Samar ngan PO1 Archie Traje.
An mga ini in sakay han van nga tikang pa Northern Samar ngan nabyahe tikanhe ha syudad han Tacloban.
war_Latn war_Latn war_Latn war_Latn war_Latn